'"Helgarnar oft drjúgar"'
Gangur er í viðræðum SFR, sjúkraliða og lögreglumanna við ríkið um nýjan kjarasamning, að sögn Árna Stefáns Jónssonar, formanns SFR. Helgar reynist oft drjúgar í viðræðum sem þessum en hann segir þó ómögulegt að segja til um hvenær samningar gætu náðst.
Samninganefndir deiluaðila hafa fundað í húsakynnum ríkissáttasemjara frá því klukkan tíu í morgun og býst Árni Stefán við að fólk muni sitja við fram eftir degi þó að það sé undir sáttasemjara og gangi viðræðnanna komið.
"Þessu miðar í eðlilegum takti eins og samningar gera. Helgarnar eru oft drjúgar í svona samningagerð. Það er ekkert annað að trufla og við sitjum ansi vel við þetta. Það er gengur allt hraðar. Hver verður svo árangurinn að lokum er svo sem ekki alveg vitað, hvort það gangi upp eða ekki," segir Árni Stefán.
Þó sé það ljóst að samningar muni ekki nást í dag. Nú sé fólk byrjað að takast á um sérmálin en kostnaðarrammi samninga hafi verið kominn áleiðis. Þau eru nokkuð þung, sérstaklega hvað varðar vaktavinnufólk, að sögn Árna Stefáns.
"Þetta er eðlilegur gangur en hvort við klárum þetta hér um helgina er mér ómögulegt að sjá fyrir," segir formaðurinn.
Gangur er í viðræðum SFR, sjúkraliða og lögreglumanna við ríkið um nýjan kjarasamning, að sögn Árna Stefáns Jónssonar, formanns SFR.
Samninganefndir deiluaðila hafa fundað í húsakynnum ríkissáttasemjara frá því klukkan tíu í morgun.
Býst Árni Stefán við að fólk muni sitja við fram eftir degi þó að það sé undir sáttasemjara og gangi viðræðnanna komið.
Þó sé það ljóst að samningar muni ekki nást í dag.